
ประกาศองค์การบริหารส่วนตำบลเคียนซา
เรื่อง    ประมูลจ้างก่อสร้างถนนในเขตองค์การบริหารส่วนตำบลเคียนซา     
อำเภอเคียนซา  จังหวัดสุราษฎร์ธานี  จำนวน  2  โครงการ     
ด้วยระบบอิเล็กทรอนิกส์
        **************************************

ด้วยองค์การบริหารส่วนตำบลเคียนซา  มีความประสงค์จะประมูลจ้างก่อสร้างถนนในเขตองค์การบริหารส่วนตำบลเคียนซา   อำเภอเคียนซา   จังหวัดสุราษฎร์ธานี   จำนวน  2 โครงการ  ด้วยระบบอิเล็กทรอนิกส์    ตามรายการดังนี้

1.  โครงการก่อสร้างถนนลาดยางสายเคียนซา 201 (เจริญราษฎร์) หมู่ที่ 2  

                          รายละเอียดโครงการ  ก่อสร้างถนนลาดยางแอสฟัลท์ติกคอนกรีต ผิวจราจรกว้าง 6.00 เมตร ยาว 1,480 เมตร หนา 3 เซนติเมตร และผิวจราจรกว้าง 5.00 เมตร ยาว 100 เมตร หนา 3 เซนติเมตร หรือพื้นที่ผิวจราจรรวมไม่น้อยกว่า 9,490 ตารางเมตรพร้อมงานติดตั้งป้ายจราจรและงานตีเส้นจราจร,ติดตั้งป้ายประชาสัมพันธ์โครงการจำนวน 1ป้าย  (รายละเอียดตามแบบแปลนและรายการที่ อบต.เคียนซากำหนด)
         

งบประมาณ    4,202,000.-  บาท (สี่ล้านสองแสนสองพันบาทถ้วน)

         

ราคากลาง      4,202,000.-  บาท (สี่ล้านสองแสนสองพันบาทถ้วน)


2.  โครงการก่อสร้างถนนลาดยางสายเคียนซา 304 - เคียนซา  401 (ดอนพยอม-ปลายคลอง)  หมู่ที่ 3,4  

                      
รายละเอียดโครงการ  ก่อสร้างถนนลาดยางแบบแอสฟัลท์ติกคอนกรีต ผิวจราจรกว้าง 5.00 เมตร ยาว 1,275 เมตร หนา 3 เซนติเมตร พื้นที่ผิวจราจรรวมไม่น้อยกว่า 6,375 ตารางเมตร,วางท่อระบายน้ำ คสล.ชั้น 3  ขนาดเส้นผ่าศูนย์กลาง 0.80x1.00 เมตร จำนวน  8 ท่อน 1 จุด พร้อมงานติดป้ายจราจรและงานตีเส้นจราจร,ติดตั้งป้ายประชาสัมพันธ์โครงการจำนวน  1 ป้าย  (รายละเอียดตามแบบแปลนและรายการที่ อบต.เคียนซากำหนด)
         
งบประมาณ    2,813,000.- บาท (สองล้านแปดแสนหนึ่งหมื่นสามพันบาทถ้วน)

         

ราคากลาง      2,813,000.- บาท (สองล้านแปดแสนหนึ่งหมื่นสามพันบาทถ้วน)


ผู้มีสิทธิเสนอราคาจะต้องมีคุณสมบัติดังต่อไปนี้

1.   ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์ 

2.   ผู้ประสงค์จะเสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3.   ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น  และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์  ณ  วันประกาศประมูลจ้างด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ  1.7


4.  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

5.   ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลเคียนซา 

6.   ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า............... 
   

6.1  โครงการก่อสร้างถนนลาดยางสายเคียนซา 201 (เจริญราษฎร์) หมู่ที่ 2      
                            มีผลงานก่อสร้างในวงเงินไม่น้อยกว่า   2,101,000.-  บาท    
   

6.2  โครงการก่อสร้างถนนลาดยางสายเคียนซา 304- เคียนซา 401 (ดอนพยอม-ปลายคลอง)  หมู่ที่ 3,4   
                            มีผลงานก่อสร้างในวงเงินไม่น้อยกว่า   1,406,500.-  บาท    
                             และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือหน่วยงานเอกชน  ที่องค์การบริหารส่วนตำบลเชื่อถือ 


กำหนดดูสถานที่ก่อสร้าง  ในวันที่  30   ตุลาคม   2556  ระหว่างเวลา   09.30  น.  ถึง  10.00  น.             ณ  องค์การบริหารส่วนตำบลเคียนซา ซึ่งผู้ควบคุมงานจะพาไปดูสถานที่ก่อสร้าง และกำหนดรับฟังคำชี้แจงรายละเอียดเพิ่มเติม ในวันที่   30  ตุลาคม   2556    เวลา   11.00  น.   เป็นต้นไป   พร้อมลงลายมือชื่อไว้เป็นหลักฐานสำหรับผู้ที่ไม่ไปดูสถานที่ในวันเวลาดังกล่าว   องค์การบริหารส่วนตำบลเคียนซาจะถือว่าท่านได้รับทราบรายละเอียดต่างๆ  ในการก่อสร้างดังกล่าวดีแล้วและจะมาโต้แย้งในขณะทำการก่อสร้างใดๆ  ไม่ได้ทั้งสิ้นและถ้าผู้ที่จะเข้ายื่นซองฯ  ไม่สามารถไปดูสถานที่ก่อสร้างด้วยตนเองจะมอบอำนาจโดยถูกต้องตามกฎหมายให้ตัวแทนไปดูสถานที่ก็ได้  โดยตัวแทนจะต้องแสดงหนังสือมอบอำนาจกับเจ้าหน้าที่ด้วย     

กำหนดยื่นซองประมูล   ในวันที่  6  พฤศจิกายน  2556  ระหว่างเวลา   09.30  น  ถึง  10.30  น.   ณ  ศูนย์รวมข้อมูลข่าวสารการซื้อหรือจ้างขององค์กรปกครองส่วนท้องถิ่นระดับอำเภอ  (ที่ว่าการอำเภอเคียนซา    ชั้น 2)  และประกาศรายชื่อผู้มีสิทธิได้รับการคัดเลือกให้เข้าเสนอราคา  ในวันที่  7  พฤศจิกายน  2556  เวลา   15.00   น.

ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์ได้ดังนี้
1.  โครงการก่อสร้างถนนลาดยางสายเคียนซา 201 (เจริญราษฎร์) หมู่ที่ 2    
                      ในราคาชุดละ     10,000.-  บาท    
   
2.  โครงการก่อสร้างถนนลาดยางสายเคียนซา  304 - เคียนซา  401  (ดอนพยอม-ปลายคลอง)        หมู่ที่ 3,4   
                      ในราคาชุดละ     7,000.-  บาท    

ได้  ณ  องค์การบริหารส่วนตำบลเคียนซา  อำเภอเคียนซา  จังหวัดสุราษฎร์ธานี  ระหว่างวันที่         18  ตุลาคม  2556 -  29   ตุลาคม   2556   หรือสอบถามทางโทรศัพท์หมายเลข 0-7738-7243   ต่อ 105                       ในวันและเวลาราชการ  หรือดูรายละเอียดได้ที่   www.khiansa.go.th   

ประกาศ   ณ   วันที่    18    เดือนตุลาคม    พ.ศ.  2556
                                                                                                  พัฒนศักดิ์  วงศ์เจริญ







                  (ลงชื่อ) 








                   ( นายพัฒนศักดิ์  วงศ์เจริญ )

